Diari Oficial de la Generalitat Valenciana


Sumari del DOGV 4524, del 18-06-2003 (2003/6897)

ACORD de 14 d'abril de 2003, de la Comissió Territorial d'Urbanisme d'Alacant, relatiu a l'homologació i pla de reforma interior de millora UE-1 sector La Morenica de Villena.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4524

Data del DOGV
:   18-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/6897


Data del document
:   14-04-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Villena
    * pla d'urbanisme

ACORD de 14 d'abril de 2003, de la Comissió Territorial d'Urbanisme d'Alacant, relatiu a l'homologació i pla de reforma interior de millora UE-1 sector La Morenica de Villena. [2003/6897]
  
?Exp. 140/03. Villena. Homologació i Pla de Reforma Interior de millora UE-1 sector La Morenica, promogut per Urbanitzación Sector La Morenica, SL (01/1754)
  
Vist l'expedient de referència i d'acord amb els següents antecedents i consideracions,
  
Antecedents de fet
  
Primer
  
El projecte es presenta per a l'aprovació definitiva a la Conselleria competent en Urbanisme, de conformitat amb el que establix l'article 38, apartat primer i 54, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant LRAU). El document el va exposar al públic el promotor, pels seus propis mitjans, pel termini de 20 dies mitjançant protocol·lització, segons l'article 48 de la LRAU, i es va anunciar en el Diari Oficial de la Generalitat Valenciana núm. 3.889, de 30 de novembre de 2000, i en el periòdic La Verdad, de 20 de novembre de 2000. Es va avisar als titulars de drets cadastrals i es van presentar 9 al·legacions, tres després de l'obertura de pliques que no van ser estimades, i es va aprovar provisionalment (incloent el Programa d'Actuació Integrada de la unitat d'execució 1) pel ple de l'Ajuntament el 12 de juliol de 2001.
  
La senyora Margarita Sáez Mira presenta escrits d'al·legacions, idèntics, amb dates 16 de novembre de 2001 i 22 de març de 2002, dels quals es va donar trasllat a l'Ajuntament, el qual certifica, amb data 26 de maig de 2002, que la Comissió de Govern de 28 de desembre de 2001, desestima les al·legacions presentades.
  
Amb data 28 de febrer de 2003, l'Ajuntament remet documentació d'esmena de determinades deficiències comunicades el 19 de febrer de 2002.
  
Segon
  
La documentació de l'Homologació està integrada per memòria informativa i justificativa i plànols d'ordenació i inclou alternativa tècnica. El Pla de Reforma Interior està compost per memòria i plànols d'informació i d'ordenació.
  
Tercer
  
L'objecte del present expedient és la modificació de l'ordenació prevista en el Pla General per a l'àrea de sòl urbà sector núm. 1, zona 1/1, en l'àmbit de la unitat d'actuació núm. 1. D'acord amb la Llei Reguladora de l'Activitat Urbanística és necessària la corresponent homologació del Pla de Reforma Interior de millora, ja que no està adaptat a la LRAU el Pla General de Villena, aprovat en sòl urbà per acord de Comissió Territorial d'Urbanisme de 7 de març de 1991.
  
Les determinacions pròpies de l'Homologació proposada, que d'acord amb el que disposa la Instrucció de Planejament 1/1996, de 23 de gener, sobre l'homologació dels plans d'urbanisme a la LRAU, és modificativa i declarativa, són les següents:
  
- Identifica els elements de xàrcia viària primària, de jardins i equipaments així com els sectors de l'entorn.
  
- Dins de l'àmbit de sòl urbà que proposa com a àmbit de Pla de Reforma Interior (sector 1), redelimita la unitat d'execució núm. 1, que ja existix en l'instrument de planejament vigent, tenint en compte la consolidació de les illes confrontants i el grau d'urbanització dels vials excloent part dels vials i incloent la rotonda en el carrer Ambrosio Cotes. Dita UE forma una àrea de repartiment per a ser gestionada per actuació integrada. La resta de l'àmbit de sòl urbà que proposa com a àmbit de Pla de Reforma Interior es gestionarà per actuacions aïllades.
  
- Es mantenen les tipologies i alçàries establides en l'instrument de planejament vigent. Manté l'IEB previst en el Pla General Municipal amb un valor de 2 m2/m2.
  
- El Pla de Reforma Interior proposa l'obertura d'un vial per a vianants i dividix en dos dos de les illes previstes en el Pla General, incrementa l'amplària dels carrers Doctor Fleming i Francisco Tarruella, de 12 m a 14 m, i del carrer Aquilino Juan Ocaña, de 8 m a 10 m, i es garantix la connexió amb la trama urbana i infraestructures existents per la proximitat del sector al nucli urbà.
  
- Queda justificat el compliment de l'article 17 de l'annex RPCV en relació al compliment dels estàndards dotacionals per a modificacions de planejament en sòl urbà quan ni la nova ordenació (n) ni l'antiga (a) complisquen els dits estàndards, i es complix la següent relació:
  
ISDn / IEBn = 0,3630>0,3632= ISDa / IEBa
  
Quart
  
Consten en l'expedient els pronunciaments següents de les administracions les competències i béns demanials de les quals puguen resultar afectats:
  
- Conselleria d'Educació, amb data 8 d'abril de 2002, emet informe favorable.
  
- Confederació Hidrogràfica del Xúquer del Ministeri de Medi Ambient, emet informe amb data 5 d'abril de 2002, indicant el que afecta el domini públic hidràulic i/o la seua zona de policia, la necessitat d'ajustar-se al que disposa la normativa específica vigent.
  
Consideracions tecnicojurídiques
  
Primera
  
La tramitació s'ha efectuat d'acord amb el que establix l'article 52, de la LRAU i 173 i següents del Reglament de Planejament de la Comunitat Valenciana (RPCV) i Instrucció de Planejament 1/1996, de 23 de gener, sobre Homologació dels Plans d'Urbanisme a la LRAU i, d'acord amb l'article 47.7 de la LRAU, s'acompanya Programa d'Actuació Integrada amb el seu avantprojecte d'urbanització, aprovat per l'Ajuntament el 12 de juliol de 2001.
  
Segona
  
La documentació pot considerar-se completa, als efectes del compliment dels articles 71 i següents del RPCV relatius a la documentació integrant dels Plans de Reforma Interior, i de l'apartat II.9 de la Instrucció de Planejament 1/1996, de 23 de gener, sobre l'homologació dels plans d'urbanisme a la LRAU.
  
Tercera
  
Les determinacions contingudes en el present expedient poden considerar-se correctes, des del punt de vista de les exigències de política urbanística i territorial de la Generalitat Valenciana, com arreplega l'article 40 de la LRAU.
  
La modificació proposada no augmenta l'aprofitament lucratiu privat. A més, atés que el sòl del bulevard Ambrosio Cotes, qualificat amb la trama de ?zones verdes i espais per a vianants- en l'instrument de planejament vigent no complix amb el criteri d'inscripció dins d'un cercle de 25 m de diàmetre, per la qual cosa es pot considerar com a espai per a vianants associat a viari i, per tant, no aplicable l'article 55.4 LRAU relatiu a la modificació de zones verdes.
  
Quarta
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva d'Homologació i Plans Parcials i de Reforma Interior, de municipis de menys de 50.000 habitants, de conformitat amb el que disposa l'article 39 de la LRAU, per remissió del 54.1.B del citat text legal, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda
  
1r) Aprovar definitivament l'Homologació i Pla de Reforma Interior de millora de la UE-1 sector La Morenica del municipi de Villena.
  
2n) Publicar íntegrament el present acord d'aprovació en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposa els apartats 2 i 4.
  
b) de l'Article 59 de la Llei 6/1994, de 15 de Novembre, de la Generalitat Valenciana, Reguladora de l'Activitat Urbanística, en mancar el document de Normes Urbanístiques.
  
Contra el present acord que no esgota la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els Articles 114 i 115 de la Llei 30/1992, de 26 de Novembre, de Règim Jurídic de les Administracions Públiques i del Procediment Administratiu Comú en la seua redacció donada per la Llei 4/1999, de 13 de Gener, i l'Article 14.2 del Reglament dels Òrgans Urbanístics de la Generalitat Valenciana.-
  
Alacant, 14 d'abril de 2003.- El secretari de la Comissió Territorial d'Urbanisme: Rosario Berjón Ayuso.